**TEHNIČKI OPIS**

**GENERALNE NAPOMENE**

Projektovani nameštaj izradjen je po principu spajanja osnovnih elemenata u funkcionalnu celinu.

Koristi se za rad i smeštaj uredjaja i materijala u okviru medicinskih delatnosti.

Kompleti nameštaja kao i sastavni elementi moraju biti kvalitetno urađeni od materijala prve klase sa odgovarajućim atestima nadležnih instutucija s obzirom na delatnost i značaj objekta.

Primenjeni materijali, sastavni delovi kompleta, okovi i sl. moraju biti atestirani kako na funkciju tako i na sredstva za održavanje higijene čime se dokazuje da se u eksploataciji neće brzo pohabati i deformisati.

Garantni rok i servis moraju biti obezbedjeni.

Kod izrade nameštaja po meri pridržavati se projektne dokumentacije.

Ova grupa namštaja obuhvata sledeće komplete:

* prIjemno-administrativne i informacione pulteve
* radne površine za administrativne potrebe
* sve vrste stolova i ormana za administrativne i konferencijske potrebe po meri
* radne površine za medicinske potrebe sa i bez korita
* viseće elemente
* garderobne i slične ormane za administrativne i medicinske potrebe
* otvorene police za smeštaj materijala i opreme

**OSNOVNI ELEMENTI KOMPLETA**

***Radne ploče***

Gornja, radna ploča pulteva, stolova i radnih površina radi se u sledećim varijantama:

1. *Radne ploče pulteva*

Radne ploče pulteva rade se u celini sa nadvišenim čeonim delom u vidu šanka za smeštaj instalacionih kanala.

Dovod instalacija za napajanje instalacionih kanala je iz poda ili zida.

Radna ploča sa nadvišenim delom formira se prema obliku prostora a radi se od ’’kerrock’’ ili ekvivalentnog materijala debljine 28-36 mm.

1. *Radne ploče radnih površina*

Razlikujemo sledeće radne ploče radnih površina:

* radne ploče od ‚’kerrock’’ ili ekvivalentnog materijala su debljine 28 mm.

Izbor boje ‚’kerrocka’’ ili ekvivalentnog materijala biće uskladjen sa bojom korpusa i frontova.

U pojedine radne ploče širine 60 cm ili 70 cm ugradjuju se korita od nerđajućeg čelika standardnih dimenzija.

Spoj ploče i zida (nekad i bočno) izvodi se zidnim uzvišenjem da se onemogući prodor vode iza elementa.

Sastavni deo ploče sa koritom je jednoručna usadna baterija za H+T vodu sa visokom lulom i sifon za odvod vode.

Položaj ploče sa koritom, odnosno elementa koji se vezuje za vodu ili odvod vode potrebno je uskladiti sa izvedenim zidnim priključcima i povezivati na njih.

* radne ploče od iverice klase E1, debljine 28 mm u postformingu, obložene jednobojnim HPL laminatom

debljine 0,9 mm. Izbor boje laminata biće uskladjen sa bojom korpusa i frontova.

Spoj ploče i zida (nekad i bočno) izvodi se zidnom plastičnom lajsnom da se onemogući prodor vode iza elemenata.Ploče su kantovane ABS kantnama, debljine 2 mm, na mestima gde nije rađen postforming.

Sastavni deo ploče sa usadnim koritom je jednoručna usadna baterija za H+T vodu sa visokom lulom i sifon za odvod vode.

Položaj ploče sa usadnim koritom, odnosno elementa koji se vezuje za vodu ili odvod vode potrebno je uskladiti sa izvedenim zidnim priključcima i povezivati na njih.

* radne ploče za medicinke potrebe od ”kerrock”-a, debljine 28 mm presvučene su kompozitom. Izvode se sa ravnim, uzdigntim i zaobljenim rubom. Tvrda i glatka površina lako se održava. Ploče moraju biti odporne na kiseline i lužine i na temperaturu.

Izbor boje ploče biće uskladjen sa bojom korpusa i frontova.

Pojedine radne ploče širine 60 cm ili 70 cm, sadrže korita ili usadna korita istih karaktersitika kao radna ploča. Sastavni deo ploče sa koritom je jednoručna usadna baterija za H+T vodu sa visokom lulom i sifon za odvod vode. Položaj ploče sa koritom, odnosno elemenata koji se vezuje za vodu i odvod vode potrebno je uskladiti sa izvedenim zidnim priključnicama i povezati na njih.

***Podgradni elementi***

Svi pojedinačni podgradni elementi koji se postavljaju na pod imaju štelujuće nožice (plastične ili metalne) visine 15 cm i pribor za medjusobno spajanje elemenata u funkcionalnu celinu.

Nožice su od osnovnog gabarita podgradnog elementa uvučene minimalno 50 mm. Ovo uvlačenje sa zadnje strane i bočnih strana potrebno je zbog zaobljenog spoja poda i zida (holkera) u radijusu 50 mm.

Sa prednje strane i bočno prema vidnom prostoru (nije prema zidu i susednom elementu) postavlja se PVC sokla sa donjom dihtujućom stranom prema podu i fazonskim ugaonim elementom kada se sokla “lomi“ pod uglom od 45I 90̊ .

Kao alternativna varijanta sokle može se koristiti sokla od medijapana obložena nerdjajućim kiselootpornim limom, debljinje 0,8 mm kvaliteta Č 4580 u mat obradi (EN 1.1301, DIN xCrNi 18’10, AiSi 304, SS2332, PR 11EX) čiji donji rub mora biti savijen sa donje strane zbog postizanja krutosti lima i zaštite od vlage.Sokla se na upravnom sučeljavanju sa zaobljenjem poda i zida mora adekvatno obraditi.

Obaveza je da se nerdjajući lim lepi (kašira) na medijapan zbog krutosti. Fiksiranje sokle za nožice u jednoj i u drugoj varijanti rešiti metalnim ili plastičnim elastičnim spojnicama.

Svi korpusi podgradnih elemenata su od iverice debljinje 18 mm klase E1 obostrano obloženi melaminskom folijom debljine 0,6 mm sa ABS kantnom, debljine 1 mm.

Bočne strane korpusa su prepuštene u odnosu na podnu ploču korpusa radi idelalnog spajanja sa susednim elementom u cilju formiranja celine.

U korpusima gde su predvidjene police potrebno je rupicama u bočnim stranicama omogućiti razne kombinacije visina.

Leđa svih korpusa osim kod administrativnog su od lesonita debljine 4 mm fabrički bojenog sa jedne strane u boji korpusa.

Vrata svih elemenata i frontovi fijoka su od iverice debljinje 18 mm obložene melaminskom folijom sa ABS kantnama, debljine 2 mm.

Vrata i frontovi fioka rade se bojama po katalogu firme: FALCO ili ekvivalentno

Svi podgradni elementi radjeni su u modulu od 30 do 80 cm za standardnu širinu radne površine od 60 cm ili 70 cm.

Za sve elemente predvideti zaključavanje. Definitivni izbor elemenata čije zaključavnje nije obavezno, odredjuje investitor.

***Viseći elementi***

Svi pojedinačni viseći elementi koji se postavljaju na zid su dubine od 30 ili 40cm a visine od 30 do 90 cm.

Svi korpusi visećih elemenata su od iverice debljine 18 mm klase E1, obostrano obložene melaminskom folijom debljine 0,6 mm sa ABS kantnom debljine 1 mm.

U korpusima gde su predvidjene police potrebno je rupicama na bočnim stranicama omogućiti razne kombinacije visina.

Ledja svih korpusa su od lesonita debljine 4 mm fabrički bojenog sa jedne strane u boji korpusa. Elementi se rade otvoreni i sa vratima (puna i stakalena).

Vrata svih elemenata su od iverice debljine 18 mm, obložena melaminskom folijom sa ABS kantnom debljine 2 mm u sledećim bojama po katalogu firme: FALCO ili odgovarajući

Za sve elemente predvideti zajključavanje, definitivni izbor elemenata čije zaključavanje nije obavezno, odredjuje investitor.

***Ostali kompleti***

Za garderobne i slične ormane, otvorene police za smeštaj matrijala i opreme, važe isti zahtevi kao i za napred navedene komplete.

***Okov***

Sav neophodni okov (šarke, ručke, bravice,teleskop klizači na fiokama su sa amortizerom i moraju biti visokog kvaliteta tipa ’’HAFELE’’ ili ekvivalentan, otporani na veliku frekvenciju.

**ZAVRŠNE NAPOMENE**

Izvodjač radova dužan je da sve mere proveri na licu mesta, sve ugradne elemente da anpasuje, a sve komplete elemenata dovede u vodoravan položaj. Sve prodore instalacionih kanala kroz elemente sinhronizuje sa isporučiocem kanala i adekvatno obradi.

U pojedine pulteve se naknadno ugradjuju instalacioni kanali koje takodje treba uskladiti sa izvodjačem istih.

Sva neslaganja izmedju projekta i situacije na objektu odkloniti na licu mesta u saradnji sa projektantom i investitorom.

Boje (folija i laminata) potvrđuje projektant pre ugovaranja sa investitorom na osnovu dostavljenih uzoraka koji se arhiviraju. Za elemente po meri obavezna je dostava uzoraka sa karakteristikama rešenja (sokle, ploče, korita, zidne lajsne, ručke, okov i sl.).

Za ivericu, melaminsku foliju, HPL laminat, ”kerrock“ ili ekvivalentno i dr. obavezna je dostava odgovarajućeg atesta, a naročito da su materijali neškodljivi za zdravlje ljudi.

Za sve eventualne izmene projektovanih materijala , saglasnost daje projektant i investitor.

**NAPOMENA:**

***Kod montaže nameštaja obavezno koristiti dokumentaciju investittora pod nazivom***

***"TEHNOLOŠKI PROJEKAT – POVRŠINSKI NACRTI PROSTORIJA"***

***Obavezna sinhronizacija montaže sa montažom energetskih kanala.***

***Obratiti pažnju na redosled montaže nameštaja i kanala.***

U Novom Sadu, Novembar 2017.

ARHIMONN d.o.o.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BOJANA ILIJĆ dipl.ing.arh.