**TEHNIČKI OPIS**

**GENERALNE NAPOMENE**

Sav prezentovani serijski nameštaj, odnosno oprema, kao i sastavni delovi moraju biti kvalitetno urađeni od materijala prve klase sa odgovarajućim atestima sobzirom na delatnost i značaj objekta.

Primenjeni materijali, sastavni delovi kompleta, okovi i sl. moraju biti atestirani od nadležnih institucija, kako na funkciju tako i na sredstva za održavanje higijene u zdravstvenim ustanovama čime se dokazuje da se u eksploataciju neće brzo pohabati i deformisati.

Garantni rok i servis moraju biti obezbedjeni.

Ova grupa serijskog nameštaja obuhvata sledeće:

* radne stolice sa naslonom za ruke pokretljive I visinski pomerljive
* restoranske stolice
* hotelske ležaje za dežurno med.osoblje

Oprema je data opisno za svaku poziciju, a investitor i projektant za svu ponuđenu poziciju na bazi uzorka, prospekta ili fotografije, daje saglasnost.

Materijal za tapacirani nameštaj određen je prema nameni prostorija za svaku poziciju posebno.

U opisu svake pozicije, a generalno je tekstil ili veštački materijali, u svakom slučaju mora biti materijal koji se lako održava i otporan na sredstva za održavanje higijene u zdravstvenim ustanovama, što se potvrđuje atestom odgovarajućih institucija.

Za definitivni izbor obavezna je ton karta proizvođača,odnosno uzorci materijala, a investitor i projektant za svaku ponuđenu poziciju daje saglasnost.

**ZAVRŠNE NAPOMENE**

Proizvođač opreme dužan je da sve mere proveri na licu mesta, sve elemente da anpasuje ako je potrebno, a sve komplete elemenata dovede u vodoravan položaj.

Sva neslaganja izmedju projekta i situacije na objektu odkloniti na licu mesta u saradnji sa projektantom i investitorom.

Boje (folije, veštačkih materijala i sl.) potvrđuje projektant pre ugovaranja sa investitorom na osnovu dostavljenih uzoraka koji se arhiviraju.

Za ivericu, foliju i dr. obavezna je dostava odgovarajućeg atesta nadležnih institucija , a naročito da su materijali neškodljivi za zdravlje ljudi, bez primesa formaldehida

Za sve eventualne izmene projektovanih materijala , saglasnost daje investitor i projektant.

U Novom Sadu, novembar 2017.

ARHIMONN d.o.o.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ BOJANA ILIJĆ dipl.ing.arh.